KARANSÉN 13
Mɔɔlu madɛmɛn lɔɔ tɛrɛ Timoté la
Timoté tun yé kamérén lé di mɛn sɛwani tɛrɛ mɔɔlu madɛmɛn kô rɔ. A ka tama kɛ yɔrɔ siyaman dɔ dôôlu madɛmɛn kan ma. Wô kôsɔn, a ka dunuɲan latɛ ɲuman sɔrɔn. I yé afɛ ka ala kô lamɛn ? —
Timoté bamuso ni a mamamuso ka Yahuwa la kôkɛɲan ɲafɔ a ɲɛ
Timoté buɲala Lisitre sô lé kɔnɔ. A tun yé dénni di tuma mɛn, a mamamuso Loyise ni a na Unise tun yé Yahuwa la kôkɛɲan ɲafɔla a ɲɛ. Timoté tun yé buɲala tuma mɛn na, a tun yé afɛ ka dôôlu mandɛmɛn kôsa wôlu yé Yahuwa la kô lɔn.
Timoté tun yé funukɛ di tuma mɛn, Pole ka a fɔ a ɲɛ kô a yé wa a malɔ kawandili kɛ diya yɔrɔ gbɛrɛ. Timoté ka a fɔ : « N bara sɔn ! » A tun yé afɛ ka dôôlu madɛmɛn.
Timoté ni Pole wala Masedoni sô dô kɔnɔ, mɛn tɔɔ tɛrɛ kô Tesalonike. Djani élu yé sé sô wô kɔnɔ élu tun kakan ka tama baa kɛ ka ban ka kulun ta. Élu séni yén dɔ élu ka mɔɔ siyaman madɛmɛn ka Yahuwa la kôlu yira wôlu la. Kɔni mɔɔ dôlu mɔnɛla élu ma, wôlu tun yé afɛ ka kôdju kɛ élu la. Wô kôsɔn Pole ni Timoté wala kawandili kɛ diya yɔrɔ gbɛrɛ.
Karô dôlu tɛmini kɔ, Pole ka a fɔ Timoté ɲɛ kô a yé a kɔsɛ Tesalonike ka a badénmalu la kô mafɛnɛ. Fô a tun yé a djidja, ni wô tɛ a tun tɛ sé a kɔsɛla sô masilanni wô kɔnɔ ! Kɔni Timoté ka a kɔsɛ kamasɔrɔn a badénma mɛnlu tɛrɛ yén dɔ, wôlu hami tɛrɛ a la. A ka a kɔsɛ Pole ma ka kibaro ɲumanlu lasé a ma. Badénma mɛnlu tɛrɛ Tesalonike, wôlu tɛrɛ kô ɲuman baalu lé kɛla !
Timoté ni Pole tola baarala san siyaman kɔrɔ. Wati dô la, Pole ka sɛbɛ kɛ kô Timoté ɲɔn tun tɛ a bolo kafuɲɔhɔyalu madɛmɛn kan ma. Yahuwa ni mɔɔlu diyani tɛrɛ Timoté ɲɛ.
Mɔɔlu diyani i ɲɛ ? — I yé afɛ ka élu madɛmɛn ka Yahuwa la kô yira élu la ? — Ni i ka wô kɛ, i di sɛwa ni hɛrɛ sɔrɔn ila dunuɲan latɛ rɔ yoo Timoté !
MƐNLU KARAN ILA KITABU KƆNƆ
Timoté II 1:5 ; 3:15
Kɛwalilu 16:1-5 ; 17:1-10
Tesalonike kalu I 3:2-7
Filipu kalu 2:19-22
min_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn lin_Latn dyu_Latn lua_Latn bjn_Latn